wickkiey/tamil-wikipedia-chunked huggingface dataset:
# ஆஸ்திரேலியாவில் அரசியல்

## ஆஸ்திரேலியா நாடாளுமன்றம்

ஆஸ்திரேலிய நாடாளுமன்றம் வெஸ்ட்மின்ஸ்டர் மக்களாட்சி முறைமையை ஒத்தது. ஆஸ்திரேலிய நாடாளுமன்றம் செனட் சபை (மேலவை) மற்றும் ஆத்திரேலியப் பிரதிநிதிகள் அவை (கீழவை) எனும் ஈரவை முறைமை கொண்டது. செனட் சபை 76 உறுப்பினர்களையும்; பிரதிநிதிகள் சபை 151 உறுப்பினர்களையும் கொண்டது. ஆத்திரேலியக் கூட்டமைப்பு அரசாங்கம் கொண்டது.
# ஆஸ்திரேலியாவில் அரசியல்

## மாநில அரசுகள் மற்றும் உள்ளாட்சி அமைப்புகள்

ஆஸ்திரேலியாவில் அதிக மக்கள் தொகை கொண்ட 6 பெரிய மாநிலங்களான நியூ சவுத் வேல்ஸ், குயின்ஸ்லாந்து, தெற்கு ஆஸ்திரேலியா, விக்டோரியா, மேற்கு ஆஸ்திரேலியா மற்றும் டாஸ்மோனியா மட்டுமே தனி நாடாளுமன்றங்களையும், அரசியலமைப்பையும் கொண்டுள்ளது.  
கூட்டமைப்பு அரசுக்கும், மாநில அரசுகளுக்கும் இடையே ஏற்படும் தாவாக்களையும், மாநிலங்களுக்கிடையே ஏற்படும் தாவக்களையும், பிரதேசங்கள் தொடர்பான தாவாக்களையும் ஆஸ்திரேலிய உச்சநீதிமன்றம் தீர்த்து வைக்கும்.மேலும் இந்த 6 மாநிலங்களுக்கு மட்டும் ஆளுநர் உள்ளார். மீதமுள்ள ஆஸ்திரேலிய தலைநகர் பிரதேசம் மற்றும் வட மண்டலம் ஆஸ்திரேலியா அரசின் நேரடிக் கட்டுப்பாட்டில் உள்ளது. மாநில முதல் அமைச்சர் அரசாங்கத்தின் தலைவராக இருப்பார். ஒவ்வொரு மாநிலமும் அதன் சொந்த உயர் நீதிமன்றமங்கள் கொண்டுள்ளது. மேல்முறையீடு செய்ய ஆஸ்திரேலிய உச்சநீதிமன்றத்தை அணுகலாம்.  
ஆஸ்திரேலியாவில் உள்ளாட்சி அரசாங்கத்தின் அதிகாரம் குறைந்த அளவே ஆகும். உள்ளூர் அரசாங்கங்கள் சம்பந்தப்பட்ட மாநிலங்கள் மற்றும் பிரதேசங்களுக்கு உட்பட்டவை. உள்ளாட்சி அமைப்புகள் நகராட்சி மற்றும் மாநகராட்சிகளாகப் பிரிக்கப்பட்டுள்ளது.
# ஆஸ்திரேலியாவில் அரசியல்

## மாநில அரசுகள் மற்றும் உள்ளாட்சி அமைப்புகள்

### தேர்தல்

நான்கு ஆண்டுகளுக்கு ஒருமுறை கூட்டாட்சி நாடாளுமன்றம், மாநில நாடளுமன்றங்கள் மற்றும் உள்ளாட்சிகளுக்கு தேர்தல்கள் நடைபெறுகிறது. (தாஸ்மேனியாவைத் தவிர, தேர்தல் தேதியை பிரதமர் தீர்மானிக்கிறார்). மக்கள்தொகை அடிப்படையில் மிகப்பெரிய மாநிலமான நியூ சவுத் வேல்ஸ் மற்றும் தெற்கு ஆஸ்திரேலியா அரசியல் வளமை மிக்க மாநிலங்களாகக் கருதப்படுகிறது. மாறாக மேற்கு ஆஸ்திரேலியா, அரசியல்ரீதியாக மிகவும் கொந்தளிப்பானதாக உள்ளது. இது சமீபகாலமாக நாட்டின் மிகவும் இடதுசாரி சாய்வு கொண்ட மாநிலங்களில் ஒன்றாக இடம்பிடித்துள்ளது.  
ஆஸ்திரேலியா பொதுநலவாய இராச்சியங்களில் ஒன்றாக உள்ளது.
# ஆஸ்திரேலியாவில் அரசியல்

## அரசியல் கட்சிகள்

1. ஆத்திரேலியத் தேசியக் கட்சி
1. ஆத்திரேலியத் தொழில் கட்சி
1. ஆத்திரேலியப் பசுமைக் கட்சி
1. லிபரல் கட்சி (ஆஸ்திரேலியா)
# ஆஸ்திரேலியாவில் அரசியல்

## இதனையும் காண்க

- ஆத்திரேலியக் கூட்டமைப்பு
# எஸ். ஆர். சதீஷ்குமார்

**எஸ். ஆர். சதீஷ் குமார்** (*S. R. Sathish Kumar*) ஒரு இந்திய ஒளிப்பதிவாளர் ஆவார். இவர் தமிழ் இந்தி ஆகிய மொழித் திரைப்படங்களில் பணியாற்றியுள்ளார்.
# எஸ். ஆர். சதீஷ்குமார்

## தொழில் வாழ்க்கை

சதீஷ்குமார் ஆரம்பத்தில் பி. செல்வகுமார், ஏ. இரமேஷ்குமார் ஆகியோரிடம் பயிற்சி பெற்றார். பின்னர், மூத்த ஒளிப்பதிவாளராக தனது முதல் வாய்ப்பைப் பெறுவதற்கு முன்பு, தனது நண்பரும் சக ஒளிப்பதிவாளருமான என். கே. ஏகாம்பரத்துடன் பணியாற்றினார். ஏ. ஐ. இராஜா இயக்கிய *தீக்குச்சி* திரைப்படத்தில் முக்கிய ஒளிப்பதிவாளராக தனது வாழ்க்கையைத் தொடங்கினார். கல்யாணகிருஷ்ணனின்பூலோகம் திரைப்படத்தில் பணிபுரிய கையொப்பமிடுவதற்கு முன்பு, எஸ். பி. ஜனநாதனுடன் இணைந்து பேராண்மை (2009) திரைப்படத்தில் பணியாற்றினார். படத்தின் தாமதம் காரணமாக இவர் மாப்பிள்ளை (2011) மீகாமன் (2014) ஆகிய திரைப்படங்களைத் தயாரித்து விமர்சன ரீதியான பாராட்டைப் பெற்றார். மீகாமன் திரைப்படத்திற்காக குறிப்பிட்ட காட்சிகளுக்காக தொலைபேசி ஒளிப்படக்கருவியைப் பயன்படுத்தினார். பின்னர் பூலோகம் (2015) இறுதியாக வெளியிடப்படுவதற்கு முன்பு இந்தித் திரைப்படமான *தேசி கட்டே* (2014) இல் பணியாற்றினார்.
# எஸ். ஆர். சதீஷ்குமார்

## திரைப்படவியல்

| 2008 | *தீக்குச்சி* | தமிழ் |
| --- | --- | --- |
| 2009 | *பேராண்மை* | தமிழ் |
| 2011 | *மாப்பிள்ளை* | தமிழ் |
| 2013 | *ஸ்டோரி கதே* | கன்னடம் |
| 2014 | *தேசி கட்டே* | இந்தி |
| 2014 | *மீகாமன்* | தமிழ் |
| 2015 | *பூலோகம்* | தமிழ் |
| 2016 | *வாகா* | தமிழ் |
| 2017 | *கடம்பன்* | தமிழ் |
| 2018 | *நானு கி ஜானு* | ஹிந்தி |
| 2019 | *அறிவான்* | தமிழ் |
| 2020 | *பங்கர்* | இந்தி |
| 2022 | *ராஜா பீமா* | தமிழ் |
# அஜய் சிங் கிலாக்

**அஜய் சிங் கிலாக் (***Ajay Singh Kilak***)** என்பவர் இந்தியாவைச் சேர்ந்த இராசத்தான் மாநில அரசியல்வாதி ஆவார். இவர் தற்போது 16வது இராசத்தான் சட்டப் பேரவையின் உறுப்பினராக பணியாற்றி வருகிறார். பாரதிய ஜனதா கட்சியைச் சேர்ந்த இவர் தேகனா சட்டமன்ற தொகுதியை பிரதிநிதுத்துவப் படுத்துகிறார்.
# அஜய் சிங் கிலாக்

## அரசியல் வாழ்க்கை

2023 ராஜஸ்தான் சட்டமன்றத் தேர்தல் தேகனா சட்டமன்ற தொகுதியில் இருந்து சட்டப்பேரவை உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரஸ் கட்சியின் வேட்பாளர் விஜய்பால் மிர்தாவை 7,755 வாக்குகள் வித்தியாசத்தில் தோற்கடித்தார்.  
2008 முதல் 2018 வரையிலும், பின்னர் 2023 நடந்த சட்டப்பேரவைத் தேர்தலிலும் தேகனா சட்டமன்றத் தொகுதியிலிருந்து தேர்ந்தெடுக்கப்பட்டு பதவியில் இருந்து வருகிறார்.
# அங்காசாபுரி கொமுட்டர் நிலையம்

**அங்காசாபுரி கொமுட்டர் நிலையம்** (ஆங்கிலம்: *Angkasapuri Komuter Station*; மலாய்: *Stesen Komuter Angkasapuri*); சீனம்: 安卡萨普里通勤站) என்பது மலேசியா, கோலாலம்பூர், மாநகரில் அங்காசாபுரிக்கு அருகில் அமைந்துள்ள ஒரு கொமுட்டர் தொடருந்து நிலையம் ஆகும்.  
இந்த நிலையம் தஞ்சோங் மாலிம்–கிள்ளான் துறைமுக வழித்தடம் மூலமாகச் சேவை செய்யப்படுகிறது.
இந்த நிலையம் அங்காசாபுரிக்கு முதன்மையாகச் சேவை செய்கிறது.  
மலேசிய வானொலி தொலைக்காட்சியின் தலைமையகமான அங்காசாபுரியின் பெயரால் இந்த நிலையம் அழைக்கப்படுகிறது.
# அங்காசாபுரி கொமுட்டர் நிலையம்

## பொது

இந்த நிலையத்திற்கு அருகில் பந்தாய் டாலாம் மற்றும் கம்போங் கெரிஞ்சியின் சுற்றுப்புறங்கள் உள்ளன. கெரிஞ்சி இலகு தொடருந்து நிலையம் *(Kerinchi LRT Station)* மற்றும் அப்துல்லா உக்கும் நிலையம் ஆகிய இலகு தொடருந்து நிலையங்களும் அருகிலேயே உள்ளன.  
இந்த நிலையத்தில் பாதசாரி அணுகல் என்பது கிட்டத்தட்ட சாத்தியமற்றது.
# அங்காசாபுரி கொமுட்டர் நிலையம்

## அங்காசாபுரி

அங்காசாபுரி (*Angkasapuri*) என்பது மலேசிய தகவல் துறை அமைச்சின் முக்கிய அரசாங்கக் கட்டிடம் ஆகும். இது மலேசிய வானொலி தொலைக்காட்சியின் (*RTM*) தலைமையகமாகவும் உள்ளது. அங்காசாபுரி கட்டிடம் லெம்பா பந்தாய் புறநகர்ப் பகுதியில் அமைந்துள்ளது.  
மலேசியாவின் ஒலிபரப்பு மையத்திற்கு, "அங்காசாபுரி" என்று பெயரிடப்பட்டுள்ளது.1966-இல் கட்டுமானம் தொடங்கி பிப்ரவரி 1968-இல் நிறைவடைந்தது. அங்காசாபுரியை மலேசியாவின் முதல் பிரதமர் துங்கு அப்துல் ரகுமான் 17 பிப்ரவரி 1968 அன்று அதிகாரப்பூர்வமாகத் திறந்து வைத்தார்.
# அங்காசாபுரி கொமுட்டர் நிலையம்

## அங்காசாபுரி

### அங்காசாபுரி வளாகம்

அங்காசாபுரி ஒலிபரப்பு மையம் கோலாலம்பூர் மாநகராட்சியின் அதிகார வரம்பிற்கு உட்பட்ட பகுதியில் அமைந்துள்ளது. ஏறக்குறைய 33 ஏக்கர் நிலப்பரப்பில் 10 மாடிகள் கொண்ட கட்டிடமாக உள்ளது.  
அங்காசாபுரியில் இருந்து முதல் ஒலிபரப்பு 6 அக்டோபர் 1969 அன்று தொடங்கியது. விசுமா டெலிவிசன் *(Wisma Televisyen)* அல்லது விசுமா டிவி *(Wisma TV)* எனும் தொலைக்காட்சி வளாகம் 6 நவம்பர் 1969-இல் தொடக்கப்பட்டது.
# அங்காசாபுரி கொமுட்டர் நிலையம்

## அங்காசாபுரி

### பேருந்துகள் சேவை

| கோ கேஎல் இளஞ்சிவப்பு பாதை | கோ கேஎல் (பேருந்துகள் ரேபிட் கேஎல்) | **கேடிஎம் அங்காசாபுரி** | யுனிவர்சிட்டி எல்ஆர்டி நிலையம் | கெரிஞ்சி சாலை
தெற்கு பங்சார் | 0.5 - 1 hour | 06:00 - 22:00 |
| --- | --- | --- | --- | --- | --- | --- |
# பிராங்கி கூர்வாய்த் தவளை

**பிராங்கி கூர்வாய்த் தவளை** (Franky's narrow-mouthed frog-*மிசுடிசெல்லசு பிராங்கி;* *Mysticellus franki*) என்பது மைக்ரோகைலிடே குடும்பத்தைச் சேர்ந்த ஒரு தவளை சிற்றினம் ஆகும். மர்மமான கூர்வாய்த் தவளைகளான ***மிசுடிசெல்லசு*** என்ற பேரினத்தில் உள்ள ஒரே ஒரு சிற்றினம் இதுவாகும். இது இந்தியாவின் மேற்குத் தொடர்ச்சி மலைகளில் மட்டுமே காணப்படுகிறது. இங்கு இது வடக்கு கேரள மாநிலத்தில் உள்ள வயநாடு மாவட்டத்தில் மட்டுமே காணப்படுகிறது. தென்கிழக்கு ஆசியாவின் *மைக்ரிலெட்டா* தவளைகள் இதன் நெருங்கிய உறவினர்கள் என்று வகைப்பாட்டியல் சான்றுகள் சுட்டிக்காட்டுகின்றன.
# பிராங்கி கூர்வாய்த் தவளை

## சொற்பிறப்பியல்

*மிசுடிசெல்லசு* என்ற பேரினத்தின் பெயர், இலத்தீன் "மர்மமான" மற்றும் சிறிய எனப் பொருள்படும் மிசிடிகசு + எல்லசு என்பதிலிருந்து பெறப்பட்ட ஓர் ஆண்பால் பெயர்ச்சொல் ஆகும். இது மனிதக் குடியேற்றங்களைச் சுற்றியுள்ள பாதையோரப் பகுதிகளில் இருந்தபோதிலும் இதனைக் காண இயலாது மறைந்து வாழும் திறனுடையது.  
*பிராங்கி* என்ற இதன் சிற்றினப் பெயர், உலகளாவிய நீர்நில வாழ் உயிரின ஆராய்ச்சி மற்றும் கல்வியில் பங்காற்றிய, குறிப்பாக இந்திய நீர்நில வாழ்வன ஆய்வு பங்களிப்பிற்காக, விரிஜே பல்கலைக்கழக பிரசசெலின் பரிணாம உயிரியலாளர் பேராசிரியர் பிராங்கி போசுயூயிட்டை கவுரவிக்கும் ஓர் இலத்தீன் சொல்லாகும்.
# பிராங்கி கூர்வாய்த் தவளை

## நடத்தை

இந்த தவளைகள் சாலையோரங்களில் கைவிடப்பட்ட மணல் சுரங்கங்கள் உட்படத் தற்காலிக நீர்க் குழிகளில் ஒன்றுகூடும் போது, பருவமழை முதல் இரண்டு நாட்களில் மட்டுமே காணலாம். கலவிக்குப் பின்னர் முட்டையிட்டு விட்டு மறைந்து விடும்.
# கஜேந்திர சிங் கிம்சார்

**கஜேந்திர சிங் கிம்சார் (***Gajendra Singh Khimsar***)** (பிறப்பு 25 டிசம்பர் 1957) என்பவர் இந்தியாவைச் சேர்ந்த இராசத்தான் மாநில அரசியல்வாதி ஆவார். பாரதிய ஜனதா கட்சியைச் சேர்ந்த இவர் தற்போதைய இராசத்தான் மாநில அரசின் மருத்துவம் மற்றும் சுகாதாரத் துறை அமைச்சராக உள்ளார். இவர் 13,14,16 வது ராஜஸ்தான் சட்டமன்றத்தின் உறுப்பினராக லோஹாவத் தொகுதியையும் 12 வது மாநில சட்டப்பேரவையில் நாகௌர் தொகுதியையும் பிரதிநிதுத்துவப் படுத்தினார்.
# கஜேந்திர சிங் கிம்சார்

## ஆரம்பகால வாழ்க்கை

கிம்சார் 1959 இல் இராசத்தான் மாநிலத்தில் உள்ள கிம்சார் கோட்டை என்ற இடத்தில் பிறந்தார். இவர் தனது பள்ளிப்படிப்பை டூன் பள்ளியில் முடித்தார். மேலும் கனடாவில் உள்ள மேற்கு ஆண்டாரியோ பல்கலைக்கழகத்தில் வணிக நிர்வாக இளங்கலை படிப்பை முடித்துள்ளார்.
# கஜேந்திர சிங் கிம்சார்

## அரசியல் வாழ்க்கை

2003 முதல் ராஜஸ்தானின் லோஹாவத் சட்டப் பேரவையின் சட்டமன்ற உறுப்பினராக உள்ளார். மேலும் 2003 முதல் 2008 வரை இவர் எரிசக்தி அமைச்சராக பொறுப்புகளை வகித்தார். இரண்டாவது முறை அமைந்த வசுந்தரா ராஜே சிந்தியா அமைச்சரவையில் வனம், சுற்றுச்சூழல் மற்றும் விளையாட்டு மற்றும் இளைஞர் விவகாரங்கள் துறை அமைச்சராகவும் பணியாற்றியுள்ளார்.
# கஜேந்திர சிங் கிம்சார்

## தனிப்பட்ட வாழ்க்கை

### குடும்பம்

கிம்சார் 25 பிப்ரவரி 1982 அன்று பிரித்தி குமாரி என்பவரை மணந்தார். இவர்களுக்கு ஒரு மகனும், மகளும் உள்ளனர். தொழில் ரீதியாக ஒரு உணவகவிடுதி உரிமையாளராக கிம்சார் குழும உணவு விடுதிகளை நடத்தி வருகிறார்.
# அனந்தநாக் மக்களவைத் தொகுதி

**அனந்தநாக் மக்களவைத் தொகுதி** (*Anantnag Lok Sabha constituency*) என்பது வட இந்தியாவில் சம்மு காசுமீரில் உள்ள ஐந்து மக்களவை தொகுதிகளில் ஒன்றாகும். இது அதிகாரப்பூர்வமாக மாற்றப்பட்டு மே 2022-இல் அனந்த்நாக் ரஜௌரி மக்களவைத் தொகுதி என மறுபெயரிடப்பட்டது.
# அனந்தநாக் மக்களவைத் தொகுதி

## சட்டமன்றப் பிரிவுகள்

அனந்தநாக் மக்களவைத் தொகுதி பின்வரும் 16 சட்டமன்றத் தொகுதிகளைக் கொண்டுள்ளது.  
1. திரால்
1. பாம்பூர்
1. புல்வாமா
1. ராஜபோரா
1. வாச்சி
1. சோபியன்
1. நூராபாத்து
1. குல்காம்
1. கோம் சாலி பக்
1. அனந்த்நாக்
1. தேவாசர்
1. தூரம்.
1. கோகர்நாக்
1. சாங்குசு
1. பிஜ்பெகாரா
1. பெகல்காம்
# அனந்தநாக் மக்களவைத் தொகுதி

## நாடாளுமன்ற உறுப்பினர்கள்

| 1967 | முகமது சபி குரேசி | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 1971 |  |  |
| 1977 |  |  |
| 1980 | குலாம் ரசூல் கோச்சக் | ஜம்மு காஷ்மீர் தேசிய மாநாட்டு கட்சி |
| 1984 | அக்பர் ஜெகன் அப்துல்லா |  |
| 1989 | பியாரே லால் ஹாண்டூ |  |
| 1996 | முகமது மக்பூல் தார் | ஜனதா தளம் |
| 1998 | முப்தி முகமது சயீத் | இந்திய தேசிய காங்கிரசு |
| 1999 | அலி முகம்மது நாயக்கு | ஜம்மு காஷ்மீர் தேசிய மாநாட்டு கட்சி |
| 2004 | மெகபூபா முப்தி | சம்மு காசுமீர் மக்களின் சனநாயக கட்சி |
| 2009 | மிர்சா மெகபூபா பேக் | சம்மு காசுமீர் மக்களின் சனநாயக கட்சி |
| 2019 | ஆசுனைன் மசூதி | Module:Coordinates/styles.css"></templatestyles> |
# சி. மோத்தம்மா

**சி. மோத்தம்மா** (**C. Motamma)** (பிறப்பு 20 மார்ச் 1951) கருநாடக மாநிலத்தைச் சேர்ந்த இந்திய அரசியல்வாதியாவார். இவர் 2010 முதல் 2012 வரை கருநாடக சட்டமன்றத்தில் எதிர்க்கட்சித் தலைவராக பணியாற்றினார். இந்தப் பதவியை வகித்த முதல் பெண்மணி இவர்தான். சோ. ம. கிருசுணா அமைச்சகத்தின் ஒரு பகுதியாக கருநாடக அரசாங்கத்தில் பெண்கள் மற்றும் குழந்தைகள் நல அமைச்சராகவும் பணியாற்றினார்.
# சி. மோத்தம்மா

## இளமை வாழ்க்கை

மோத்தம்மா, தனது பெற்றோருக்கு நான்காவது குழந்தையாகவும் மற்றும் மூன்றாவது மகளாகவும் பிறந்தார். மூடிகெரே அருகே உள்ள மகலமக்கி தொடக்கப்பள்ளியில் சேரும் வரை இவருக்கு பெயர் வைக்கப்படவில்லை. அனைவரும் இவரை *மோட்டு* என அழைத்ததால் அந்தப் புனைப்பெயரே இவருக்கு பெயராக மாறியது. அவர் தனது உயர்நிலைப் பள்ளியை சிக்மகளூரில் முடித்தார். தனது இளங்கலைப் பட்டத்தை பெங்களூர் மகாராணி கல்லூரியிலும், முதுகலையை பெங்களூர்ப் பல்கலைக்கழகத்திலும் முடித்தார்.
# சி. மோத்தம்மா

## அரசியல் வாழ்க்கை

மோத்தம்மா 1978,1989 மற்றும் 1999 ஆம் ஆண்டுகளில் மூடிகெரே சட்டப்பேரவைத் தொகுதியிலிருந்து கர்நாடக சட்டப் பேரவைக்கு உறுப்பினராகத் தேர்தெடுக்கப்பட்டார். இவர் 2006 முதல் 2012 வரை சட்ட மேலவையின் உறுப்பினராக இருந்தார். மீண்டும் ஜூன் 18,2012 அன்று சட்டமன்ற உறுப்பினராக அதே தொகுதியிலிருந்துத் தேர்ந்தெடுக்கப்பட்டார்.
# சி. மோத்தம்மா

## சொந்த வாழ்க்கை

மோத்தம்மா வெங்கடராமன் என்பவரைத் திருமணம் செய்து கொண்டார். இவர்களுக்கு ஒரு மகள் மற்றும் இரண்டு மகன்கள் உள்ளனர். இவரது மகள் நயனாவும் மூடிகெரே சட்டமன்ற உறுப்பினராவார்.
# சலேங் ஏ. சங்மா

**சலேங் ஏ. சங்மா** (*Saleng A. Sangma*) என்பவர் மேகாலயாவினைச் சேர்ந்த ஓர் இந்திய அரசியல்வாதியும் இந்திய நாடாளுமன்ற மக்களவை உறுப்பினரும் ஆவார். இவர் இந்திய தேசிய காங்கிரசு கட்சியினைச் சேர்ந்தவர். சங்மா 2013 முதல் 2024 மே வரை கேம்பெக்ரே சட்டமன்றத் தொகுதி உறுப்பினராக மேகாலயா சட்டமன்றத்தில் பணியாற்றினார். சங்மா 2024ஆம் ஆண்டு நடைபெற்ற இந்தியப் பொதுத் தேர்தலில் துரா மக்களவைத் தொகுதியிலிருந்து இந்திய நாடாளுமன்ற மக்களவை உறுப்பினராக ஆனார்.
# இடி மின்னல் காதல்

**இடி மின்னல் காதல்** (*Idi Minnal Kadhal*) என்பது 2024 இல் வெளிவந்த இந்தியத் தமிழ்த் திரைப்படமாகும். புதிர் தொடர்பான பரபரப்பூட்டும் இத்திரைப்படத்தை அறிமுக இயக்குநர் பாலாஜி மாதவன் எழுதி இயக்கியிருந்தார். பாவகி எண்டர்டெயின்மெண்ட் தயாரித்தது. இதில் சிபி புவன சந்திரன், பவ்யா திரிகா, யாஸ்மின் பொன்னப்பா, ஜெய் ஆதித்யா, ஜெகன், ராதாரவி, பாலாஜி சக்திவேல் ஆகியோர் முக்கிய வேடங்களில் நடித்திருந்தனர்.  
2022 மார்ச் மாதம் சென்னை, ஏலகிரி போன்ற இடங்களில் படப்பிடிப்பு நடத்தப்பட்டு இப்படத்தின் தயாரிப்பு தொடங்கியது. கடுமையான மூன்று மாதகால அட்டவணையைத் தொடர்ந்து, 2022 சூலை மாதம் இத்திரைப்படப் படப்பிடிப்புப் பணிகள் நிறைவுபெற்றது.  
இத்திரைப்படம் 2024 மார்ச் 29 அன்று திரையரங்குகளில் வெளியிடப்பட்டது. திரைப்படத்தின் தமிழ்நாடு திரையரங்க வெளியீட்டு உரிமையை டிரீம் வாரியர் பிக்சர்சு வாங்கியது.
# இடி மின்னல் காதல்

## தயாரிப்பு

ஆர். மாதவனின் அறிமுக இயக்கமான *ராகெட்ரி: நம்பி விளைவு* திரைப்படத்தில் இணைவதற்கு முன்னர், பாலாஜி மாதவன் நான்கு ஆண்டுகளாக மிசுகினுக்கு உதவியாளராக இருந்தார். இக்காலகட்டத்தில், பாலாஜி மாதவன் விரைவில் இடி மின்னல் காதல் திரைப்படம் உருவாக்கும் திட்டத்தைக் கொண்டு வந்தார். பின்னர் அவரின் குழந்தைப்பருவ நண்பரான ஜெயச்சந்தர் பின்னாம்னேனியிடம் இப்படத்தை வழங்கினார். அவர் படத்தின் ஒளிப்பதிவாளராகவும் உள்ளார்.  
மே 2022 இல், படத்தின் பூசையில் மையக் கதாபாத்திரங்கள் இறுதி செய்யப்பட்டு அறிவிக்கப்பட்டன. ஜெயச்சந்தர் பின்னாம்னேனி ஒளிப்பதிவு செய்யவிருந்தார். இசை, படத்தொகுப்பு ஆகியவை முறையே விருது பெற்ற சாம் சி. எஸ்., அந்தோனி ஆகியோருக்கு ஒதுக்கப்பட்டன. சென்னை, ஏலகிரி ஆகிய இடங்களில் 3 அட்டவணைகளாக 27 நாட்கள் படப்பிடிப்பு நடந்தது.
# இடி மின்னல் காதல்

## பாடல்கள்

இத்திரைப்படத்திற்கு சாம் சி. எஸ். இசையமைத்திருந்தார். 2024 மார்ச்சு 21 அன்று படத்தின் இசை மற்றும் முன்னோட்ட வெளியீட்டு விழாவில் முதல் தனிப்பாடலான "ஓ சிறகாட்சி பூவே பூவே" பாடல் வெளியிடப்பட்டது. பாடல் வரிகளை பாடலாசிரியர்கபிலன் எழுதியுள்ளார்.
# இடி மின்னல் காதல்

## வெளியீடு

இடி மின்னல் காதல் 2024 மார்ச்சு 29 அன்று திரையரங்குகளில் வெளியிடப்பட்டது. இப்படத்தின் தமிழ்நாடு திரையரங்கு வெளியீட்டு உரிமையை டிரீம் வாரியர் பிக்சர்சு வாங்கியது.
# இடி மின்னல் காதல்

## வரவேற்பு

டைம்ஸ் நவ் விமர்சகர் ஒருவர், ஐந்திற்கு மூன்று நட்சத்திரங்கள் என்று மதிப்பிட்டு, "இடி மின்னல் காதல் ஒரு சரியான அதிரடிப் பொழுதுபோக்காக இருக்காது. ஆனால் அது எந்த வகையிலும் சலிப்பை ஏற்படுத்தாது. வேறுவிதமாகக் கூறினால், இது ஒரு புதிய கதையை விவரிக்கும் ஒரு நல்ல முயற்சி. ஒரு குறிப்பிடத்தக்க செய்தியைக் கொடுக்கிறது". என்று எழுதினார்.  
சினிமா எக்சுபிரசின் சிறீசித் முள்ளப்பில்லி, "இடி மின்னல் காதலில் மிகவும் விறுவிறுப்பான கதாபாத்திரம் யாசுமின் பொன்னப்பாவின் அஞ்சலி" என்று கூறினார்.
# பால்தேவ் ராஜ் சர்மா

**பால்தேவ் ராஜ் சர்மா** (*Baldev Raj Sharma*) என்பவர் இந்திய அரசியல்வாதியும் சம்மு காசுமீரைச் சேர்ந்த சட்டமன்ற உறுப்பினரும் ஆவார். இவர் 2024 முதல் சம்மு காசுமீர் சட்டமன்ற உறுப்பினராக உள்ளார். சர்மா சிறிமாதா வைசுணோ தேவி சட்டமன்றத் தொகுதியின் உறுப்பினராகப் பாரதிய ஜனதா கட்சியினைப் பிரதிநிதித்துவப்படுத்துகிறார்.
# சிறி மாதா வைசுணோ தேவி சட்டமன்றத் தொகுதி

**சிறி மாதா வைசுணோ தேவி சட்டமன்றத் தொகுதி** (*Shri Mata Vaishno Devi Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். வைசுணோ தேவி சட்டமன்றத் தொகுதி சம்மு மக்களவைத் தொகுதியின் ஒரு பகுதியாகும்.
# சிறி மாதா வைசுணோ தேவி சட்டமன்றத் தொகுதி

## சட்டப்பேரவை உறுப்பினர்கள்

| 2024 | பால்தேவ் ராஜ் சர்மா | பாரதிய ஜனதா கட்சி |
| --- | --- | --- |
# அங்காசாபுரி

**அங்காசாபுரி** (மலாய்; ஆங்கிலம்: *Angkasapuri*) என்பது மலேசிய தகவல் துறை அமைச்சின் முக்கிய அரசாங்கக் கட்டிடம் ஆகும். இது மலேசிய வானொலி தொலைக்காட்சியின் (**RTM**) தலைமையகமாகவும் உள்ளது.  
அங்காசாபுரி கட்டிடம் லெம்பா பந்தாய் புறநகர்ப் பகுதியில் அமைந்துள்ளது.  
மலேசிய வானொலி தொலைக்காட்சி, 1946-ஆம் ஆண்டு ஏப்ரல் முதல் தேதி சிங்கப்பூரில் அமைக்கப் பட்டது. 1957-ஆம் ஆண்டு மலாயா விடுதலை அடைந்ததும்; **ரேடியோ மலாயா** என்பது மலாயா வானொலி; சிங்கை வானொலி என்று இரண்டு பிரிவுகளாகப் பிரிந்தது.  
ரேடியோ மலாயா எனும் மலாயா வானொலி பின்னர் 1963-ஆம் ஆண்டில், மலேசிய வானொலி என்று பெயர் மாற்றம் கண்டது.
# அங்காசாபுரி

## அங்காசாபுரி (1946–1968)

### வானொலி

மலாயா வானொலி 1 சனவரி 1959 அன்று; கோலாலம்பூர், விக்டரி அவென்யூ சாலையில் *(Victory Avenue)* இருந்த பெடரல் அவுஸ் *(Federal House)* எனும் கூட்டரசு மாளிகையில் இருந்து அதன் முதல் வானொலி ஒலிபரப்பை மேற்கொண்டது. கூட்டரசு மாளிகைக்குச் செல்வதற்கு முன்னர், ரேடியோ மலாயாவின் கோலாலம்பூர் முதன்மைக் கட்டிடம் கோலாலம்பூர் ஜாவா தெருவில் (தற்போது ஜாலான் துன் பேராக்) ஓரியண்டல் கட்டிடத்தில் *(Oriental Building)* தற்காலிகமாக இயங்கியது.  
அதன் தற்காலிக ஒலிப்பதிவுக் கூடம் கோலாலம்பூர் யாங் சாலையில் (தற்போது: *Pesiaran Raja Chulan*) இருந்த டாங் லிங் மருத்துவமனையில் *(Tang Ling Hospital)* இயங்கியது. இந்த டாங் லிங் மருத்துவமனை ஒலிப்பதிவுக் கூடத்தில் இருந்துதான், பிரித்தானியர்களிடம் இருந்து மலாயா விடுதலை பெற்றதை மலேசிய முதல் பிரதமர் துங்கு அப்துல் ரகுமான், மலாயா மக்களுக்கு அறிவித்தார்.
# அங்காசாபுரி

## அங்காசாபுரி (1946–1968)

### தொலைக்காட்சி

1963 செப்டம்பர் மாதம் 16ஆம் தேதி மலேசியாவில் தொலைக்காட்சி அறிமுகம் ஆனதும் அதற்கு மலேசிய வானொலி தொலைக்காட்சி எனும் புதிய பெயர் கிடைத்தது 1963 டிசம்பர் 28 ஆம் தேதி தொலைக்காட்சி ஒளிபரப்புகள் தொடங்கின.  
28 டிசம்பர் 1963 அன்று, கோலாலம்பூர், அம்பாங் சாலையில் இருந்த டேவான் துங்கு அப்துல் ரகுமான் மண்டபத்தில் (தற்போது மலேசிய சுற்றுலா தகவல் மையம்; *Malaysian Tourist Information Centre*) இருந்து தொலைக்காட்சி ஒளிபரப்புகள் தொடங்கப்பட்டன.  
1968-ஆம் ஆண்டு இரண்டாவது ஒளிபரப்பு அலை அங்காசாபுரியில் இருந்து தனது சேவைகளைத் தொடங்கியது. 1972-ஆம் ஆண்டு கல்வி ஒளிபரப்பு தொடங்கப் பெற்றது.
# அங்காசாபுரி

## அங்காசாபுரி (1968–தற்போது)

மலேசியாவின் புதிய ஒலிபரப்பு மையத்திற்கு, "அங்காசாபுரி" என்று பெயரிடப்பட்டது, 1966-இல் கட்டுமானம் தொடங்கி பிப்ரவரி 1968-இல் நிறைவடைந்தது. அங்காசாபுரியை மலேசியாவின் முதல் பிரதமர் துங்கு அப்துல் ரகுமான் 17 பிப்ரவரி 1968 அன்று அதிகாரப்பூர்வமாகத் திறந்து வைத்தார்.  
துங்கு அப்துல் ரகுமான் உரையாற்றும் போது, அப்போதைய நிலையில் மலேசிய நாட்டின் அனைத்து அரசாங்கக் கட்டிடங்களிலும் அங்காசாபுரி கட்டிடம் மட்டுமே மிக அழகான கட்டிடம் என்றும்; முதன்மை இடம் வகிக்கும் கட்டிடம் என்றும் புகழாரம் செய்தார்.
# அங்காசாபுரி

## அங்காசாபுரி (1968–தற்போது)

### தொலைக்காட்சி வளாகம்

அங்காசாபுரியில் இருந்து முதல் ஒலிபரப்பு 6 அக்டோபர் 1969 அன்று தொடங்கியது. அதே நாளில் அம்பாங் சாலையில் இருந்த ஒலிபரப்பு அறைகள் மலேசியாவின் தேசியப் பாடலான நெகராகூ பாடலுடன் தங்களின் இறுதி ஒலிபரப்புகளைச் செய்தன.  
விசுமா டெலிவிசன் *(Wisma Televisyen)* அல்லது விசுமா டிவி *(Wisma TV)* எனும் தொலைக்காட்சி வளாகம் 6 நவம்பர் 1969-இல் தொடக்கப்பட்டது.
# அங்காசாபுரி

## வண்ணத் தொலைக்காட்சி ஒளிபரப்பு

அதன் பின்னர், மலேசிய வானொலி எனும் பெயர் , 1 சனவரி 1971-இல் ரங்காயான் நேசனல் *(Rangkaian Nasional)* என மாற்றம் கண்டது; மற்றும் நாட்டின் முதல் 24 மணி நேர வானொலி நிலையமாகவும் மாறியது.  
1978 டிசம்பரில், அங்காசாபுரியில் இருந்து வண்ணத் தொலைக்காட்சி ஒளிபரப்பு தொடங்கப் பட்டது. முதல் வண்ண நிகழ்ச்சி புஸ்பவர்ணா *(Puspawarna)* எனும் பெயரில் ஒளிபரப்பப்பட்டது. சபா மற்றும் சரவாக் மாநிலங்களுக்கான வண்ணத் தொலைக்காட்சி நிகழ்ச்சிகள் ஆகஸ்டு 1980-இல் தொடங்கப்பட்டன.
# அங்காசாபுரி

## வண்ணத் தொலைக்காட்சி ஒளிபரப்பு

### செயற்கைக் கோள் வளாகம்

அங்காசாபுரிக்கான செயற்கைக் கோள் வளாகம் *(Earth-Satellite Complex)* 17 டிசம்பர் 1988-இல் திறக்கப்பட்டது. அதன் விலை மதிப்பு RM 3 ரிங்கிட் மில்லியன் ஆகும்.  
2012-ஆம் ஆண்டு அங்காசாபுரி வளாகத்தில் **விசுமா பெரித்தா ஆர்டிஎம்** எனும் செய்தி அறைகள் அடங்கிய வளாகம் உருவாக்கப்பட்டது. அந்த வளாகத்தை 6 சூன் 2012 அன்று அப்போதைய மலேசிய தகவல், தொடர்பு, கலை மற்றும் கலாசார அமைச்சர் டத்தோ ஸ்ரீ உத்தாமா டாக்டர் ராயிஸ் யாத்திம் திறந்து வைத்தார்.
# அங்காசாபுரி

## அமைப்பு

அங்காசாபுரி ஒலிபரப்பு மையம் கோலாலம்பூர் மாநகராட்சியின் அதிகார வரம்பிற்கு உட்பட்ட பகுதியில் அமைந்துள்ளது. ஏறக்குறையர் 33 ஏக்கர் நிலப்பரப்பில் 10 மாடிகள் கொண்ட கட்டிடமாக உள்ளது.  
பின்வரும் கட்டமைப்புகளைக் கொண்டுள்ளது:  
- முதன்மைக் கட்டிடம் – ஒலிபரப்பு ஒளிபரப்புத் துறைகளுக்கான நிர்வாகக் கட்டிடம்
- விசுமா டெலிவிசன் *(Wisma Televisyen)* – தொலைக்காட்சி பிரிவு
- விசுமா ரேடியோ *(Wisma Radio)* – வானொலிப் பிரிவு
- பன்னாட்டு ஒலிபரப்பு மையம் *(International Broadcast Centre)* – 24 ஆகஸ்டு 1998-இல் திறக்கப்பட்டது.[14]
- விசுமா பெரித்தா *(Wisma Berita RTM) -* செய்தி அறைகள் பிரிவு
- பெர்டானா அரங்கம் *(Auditorium Perdana)* - முக்கிய நேரடி ஒளிபரப்புகளுக்கான மையம்
- பி. ராம்லி அரங்கம் *(Auditorium P. Ramlee)-* இரண்டாம் நிலை கச்சேரிகள் மையம்; மறைந்த கலைஞர் பி. ராம்லி (1929 - 1973) நினைவாகப் பெயரிடப்பட்டது
- துன் அப்துல் ரசாக் தகவல் ஒலிபரப்புக் கழகம் *(Tun Abdul Razak Institute for Broadcasting and Information)*
# கிட்டாம்பாளையம்

**கிட்டாம்பாளையம்** என்பது இந்தியாவில் தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.
# கிட்டாம்பாளையம்

## அமைவிடம்

கடல் மட்டத்திலிருந்து சுமார் 364.45 மீ. உயரத்தில், என்ற புவியியல் ஆள்கூறுகள் கொண்டு, கிட்டாம்பாளையம் அமையப் பெற்றுள்ளது.
# கிட்டாம்பாளையம்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், கிட்டாம்பாளையம் பகுதியின் மொத்த மக்கள்தொகை 4,362 பேர் ஆகும். இதில் 2,175 பேர் ஆண்கள் மற்றும் 2,187 பேர் பெண்கள் ஆவர்.
# கிட்டாம்பாளையம்

## தொழிற்பேட்டை

கிட்டாம்பாளையம் ஊரில் சுமார் 316.04 ஏக்கர் பரப்பளவில் சிறு, குறு மற்றும் நடுத்தர தொழில் நிறுவனங்கள் சார்பில் கூட்டுறவு தொழிற்பேட்டை ஒன்று அமைய இருக்கிறது. இதன் மூலம் சுமார் ஐம்பதாயிரம் பேருக்கு வேலை வாய்ப்புகள் கிடைக்கும் என்று அறியப்படுகிறது.
# கிட்டாம்பாளையம்

## சிறப்பு

கிட்டாம்பாளையம் ஊரில் வசிக்கும் மக்கள் சுமார் இருபது ஆண்டுகளாக தீபாவளிப் பண்டிகையின் போதும் பட்டாசு வெடிப்பதில்லை. இதற்குக் காரணம் இங்கு வந்து தங்கும் பறவைகள்; முக்கியமாக வௌவால்கள் தான். இரவில் இங்கிருந்து பறந்து செல்லும் கணக்கற்ற வௌவால்கள், மறுநாள் பகல் நேரத்தில் இங்குள்ள மரங்களைத் தேடி வந்து இங்கு தங்குகின்றன. இவைகள் உண்ணும் பழங்களின் எச்சங்களால், மறுபடியும் இங்கு பழத்தாவரங்கள் முளைத்து, மரங்களாகின்றன. இவ்வாறு விவசாயத்திற்கு நண்பர்களாக விளங்கும் அப்பறவைகள் இங்கிருந்து நிரந்தரமாக செல்லாமல் இருக்க, பட்டாசுகளை எப்போதும் வெடிப்பதில்லை என்று கிராம மக்கள் அனைவரும் ஒற்றுமையாக முடிவெடுத்து அதை செயல்படுத்தி வருகின்றனர்.
# கந்துவாரா சட்டமன்றத் தொகுதி

**கந்துவாரா சட்டமன்றத் தொகுதி** (Handwara Assembly constituency) இந்தியாவின் வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். கந்துவாரா சட்டமன்றத் தொகுதியானது பாரமுல்லா மக்களவைத் தொகுதிக்கு உட்பட்ட ஓர் தொகுதியாகும்.
# கந்துவாரா சட்டமன்றத் தொகுதி

## சட்டப்பேரவை உறுப்பினர்

2024 இல் நடந்த சம்மு காசுமீர் சட்டமன்றத் தேர்தலில், கத்துவாரா சட்டமன்றத் தொகுதியில் போட்டியிட்ட சம்மு காசுமீர் தேசிய மாநாட்டு கட்சியின் வேட்பாளரான சவுத்திரி முகமது ரம்சானை விட 662 வாக்குகள் அதிகம் பெற்று சம்மு காசுமீர் மக்களின் மாநாடு கட்சியின் வேட்பாளரான சச்சித் கனி லோனே வென்றார்.
# வார்ப்புரு:Cite Legislation AU

<noinclude>  
<templatedata>
{
"params": {
"1": {
"label": "Jurisdiction",
"description": "In all cases jurisdiction will be one of Cth (for federal legislation) or ACT, NSW, NT, Qld, SA, Tas, Vic or WA (for state and territory legislation).",
"type": "string",
"required": true
},
"2": {
"label": "Legislation type",
"description": "One of act, num_act, hist_act, reg, num_reg, bill, memo, repealed_act, repealed_reg",
"type": "string",
"required": true
},
"3": {
"label": "Short Name",
"description": "Appears in the AustLII URL",
"example": "ca1968133",
"required": true
},
"4": {
"label": "Title",
"description": "For the citation",
"example": "Copyright Act 1968",
"required": true
},
"5": {
"label": "Pinpoint reference",
"example": "41a"
}
},
"description": "This template produces links to a variety of different legislation resources located on the AustLII site. Formatting is designed to be in compliance with the Australian Guide to Legal Citation.",
"paramOrder": [
"1",
"2",
"3",
"4",
"5"
]
}
</templatedata></noinclude>
# கங்கன் சட்டமன்றத் தொகுதி

**கங்கன் சட்டமன்றத் தொகுதி** (*Kangan Assembly constituency*) என்பது இந்தியாவி வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். கங்கன் சிறிநகர் மக்களவைத் தொகுதியின் ஒரு பகுதியாகும்.
# கங்கன் சட்டமன்றத் தொகுதி

## சட்டப்பேரவை உறுப்பினர்கள்

| 1962 | பிரதான நிஜாம் உத்தின் | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 1967 | மியான் பசீர் அகமது | இந்திய தேசிய காங்கிரசு |
| 1972 |  |  |
| 1977 | ஜம்மு காஷ்மீர் தேசிய மாநாட்டு கட்சி |  |
| 1983 |  |  |
| 1987 | மியான் அல்தாப் அகமது | இந்திய தேசிய காங்கிரசு |
| 1996 | ஜம்மு காஷ்மீர் தேசிய மாநாட்டு கட்சி |  |
| 2002 |  |  |
| 2008 |  |  |
| 2014 |  |  |
| 2024 | மியான் மெகர் அலி |  |
# சகாயத்ரியா சாலக்குடியன்சிசு

**சகாயத்ரியா சாலக்குடியன்சிசு** (*Sahyadria chalakkudiensis*) என்பது இந்தியாவின் கேரளா மாநிலத்தில் மேற்குத் தொடர்ச்சி மலையில் உள்ள சாலக்குடி ஆற்றில் காணப்படும் ஒரு *சைப்ரினிட்* மீன் சிற்றினமாகும். இது ஆறுகளின் தாவரங்கள் அதிகமாகக் காணப்படும் மேல் பகுதிகளில் காணப்படுகிறது. இந்தச் சிற்றினம் 12.5 சென்டிமீட்டர் (4.9 இன்ச்) நீளம் வரை உடல் நீளத்தை அடையலாம். பன்னாட்டுச் செல்லப்பிராணி வர்த்தகம், வாழிட மாற்றம், மீன்வளம் மற்றும் ஆக்கிரமிப்பு மீன் ஆகியவற்றால் இது ஆபத்தில் உள்ளது. முதுகெலும்பு-துடுப்பில் ஒரு கருப்பு குறி இருப்பது இந்தச் சிற்றினத்தை *ச. டெனிசோனி*யினை அடையாளம் காட்டுகிறது.
# இட்ரியம் ஆர்த்தோவனேடேட்டு

**இட்ரியம் ஆர்த்தோவனேடேட்டு** (*Yttrium orthovanadate*) என்பது YVO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஓர் ஒளிபுகும் பட்டகமாகும். கிளான்-டெய்லர் படிகங்களைப் போலவே திறனுள்ள உயர்-சக்தி முனைவுப் படிகங்களை உருவாக்கவும் மாசிடாத YVO<sub>4</sub> பயன்படுத்தப்படுகிறது.  
மாசிட்ட இட்ரியம் ஆர்த்தோவனேடேட்டுக்கு இரண்டு முக்கிய பயன்பாடுகள் உள்ளன:  
- நியோடிமியத்துடன் மாசிடப்பட்டால் இட்ரியம் ஆர்த்தோவனேடேட்டு Nd:YVO<sub>4</sub> சேர்மமாக மாறுகிறது. இச்சேர்மம் ஒரு செயல்திறமுடைய சீரொளி ஊடகமாகும். மிக்க இருமுனையம்-உந்தப்பட்ட திண்ம-நிலை சீரொளிகளில் இச்சீரொளி ஊடகம் பயன்படுத்தப்படுகிறது.  
- யூரோப்பியத்துடன் மாசிடப்பட்டால் இட்ரியம் ஆர்த்தோவனேடேட்டு Eu:YVO<sub>4</sub> சேர்மமாக மாறுகிறது. இச்சேர்மம் ஒரு செயல்திறமுடைய சிவப்பு பாசுபர் ஆகும். எதிர்மின் கதிர் குழாயில், குறிப்பாக வண்ணத் தொலைக்காட்சிகளில் இச்சிவப்பு பாசுபர் பயன்படுத்தப்படுகிறது.
# இட்ரியம் ஆர்த்தோவனேடேட்டு

## அடிப்படைப் பண்புகள்

- படிக அமைப்பு:
- அடர்த்தி: 4.24 கிராம்/செ.மீ<sup>3</sup>
- வெப்ப விரிவு:
- α<sub>a</sub> = 4.43×10<sup>−6</sup>/கெல்வின்
- α<sub>c</sub> = 11.37×10<sup>−6</sup>/கெல்வின்
- வெப்பக் கடத்துதிறன் குணகம்:
- *c*-அச்சுக்கு இணையாக: 5.23 வாட்டு (அலகு)·மீ<sup>−1</sup>·கெல்வின்<sup>−1</sup>
- *c*-அச்சுக்கு செங்குத்தாக: 5.10 வாட்டு·மீட்டர்<sup>−1</sup>·கெல்வின்<sup>−1</sup>
- ஒளிவிலகல் குறிப்பெண், இருமுனை ( Δ*n* = *n*<sub>e</sub> - *n*<sub>o</sub>) and walk-off angle at 45° (ρ):
- at 0.63 μm:
- *n*<sub>e</sub> = 2.2154
- *n*<sub>o</sub> = 1.9929
- Δ*n* = 0.2225
- *ρ* = 6.04
- at 1.30&nbsp;μm:
- *n*<sub>e</sub> = 2.1554
- *n*<sub>o</sub> = 1.9500
- Δ*n* = 0.2054
- *ρ*= 5.72
- at 1.55&nbsp;μm:
- *n*<sub>e</sub> = 2.1486
- *n*<sub>o</sub> = 1.9447
- Δ*n* = 0.2039
- *ρ* = 5.69
# சோபூர் சட்டமன்றத் தொகுதி

**சோபூர் சட்டமன்றத் தொகுதி** (Sopore Assembly constituency) இந்தியா வட மாநிலமான சம்மு-காசுமீரின் சம்மு-காசுமீர் சட்டமன்றத்தில் உள்ள 90 தொகுதிகளில் ஒன்றாகும். சோபூர் பாரமுல்லா மக்களவைத் தொகுதிக்கு உட்பட்ட ஓர் சட்டப்பேரவைத் தொகுதியாகும்.2024 இல் நடந்த சம்மு காசுமீர் சட்டப்பேரவைத் தேர்தலில் சம்மு காசுமீர் தேசிய மாநாட்டு கட்சி வேட்பாளரான இர்சாத் ரசூல் கர் 26975 வாக்குகள் பெற்று வெற்றி பெற்றார்.
# சோபூர் சட்டமன்றத் தொகுதி

## சட்டமன்ற உறுப்பினர்கள்

-
| 1962 | அப்துல் கனி மாலிக் | ஜம்மு காஷ்மீர் தேசிய மாநாட்டு கட்சி |
| --- | --- | --- |
| 1967 | குலாம் நபி மிர்ச்சா | இந்திய தேசிய காங்கிரசு |
| 1972 | சையத் அலி சா கிலானி | சமாத்-இ-இசுலாமி காசுமீர் |
| 1977 |  |  |
| 1983 | கக்கீம் கபீபுல்லா | ஜம்மு காஷ்மீர் தேசிய மாநாட்டு கட்சி |
| 1987 | சையத் அலி சா கிலானி | சுயேச்சை |
| 1996 | ஆசி அப்துல் அகாத் வகீல் | ஜம்மு காஷ்மீர் தேசிய மாநாட்டு கட்சி |
| 2002 | அப்துல் ரசீத் | இந்திய தேசிய காங்கிரசு |
| 2008 | முகமது அசுரப் கன | ஜம்மு காஷ்மீர் தேசிய மாநாட்டு கட்சி |
| 2024 | இர்சாத் ரசூல் கர் |  |
# பந்தாய் டாலாம் கொமுட்டர் நிலையம்

**பந்தாய் டாலாம் கொமுட்டர் நிலையம்** (ஆங்கிலம்: *Pantai Dalam Komuter Station*; மலாய்: *Stesen Komuter Pantai Dalam*); சீனம்: 班底达南) என்பது மலேசியா, கோலாலம்பூர், மாநகரில் லெம்பா பந்தாய், பந்தாய் டாலாம் புறநகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.  
இந்த நிலையம் தஞ்சோங் மாலிம்–கிள்ளான் துறைமுக வழித்தடம் மூலமாகச் சேவை செய்யப்படுகிறது.
இந்த நிலையம் லெம்பா பந்தாய், பந்தாய் டாலாம் பயணிகளுக்கு முதன்மையாகச் சேவை செய்கிறது.  
லெம்பா பந்தாய் மற்றும் கிள்ளான் லாமா சாலையின் வடக்குப் பகுதிகளில் உள்ள தாமான் தேசா, இசுகாட் கார்டன், கூச்சாய் லாமா போன்ற குடியிருப்புப் பகுதிகளில்; போக்குவரத்துப் பிரச்சினைகளுக்குத் தீர்வு காண இந்த நிலையம் கட்டப்பட்டது.
# பந்தாய் டாலாம் கொமுட்டர் நிலையம்

## பொது

இந்த நிலையத்திற்கு அருகில் பந்தாய் டாலாம் மற்றும் கம்போங் கெரிஞ்சியின் சுற்றுப்புறங்கள் உள்ளன. கெரிஞ்சி இலகு தொடருந்து நிலையம் *(Kerinchi LRT Station)* மற்றும் அப்துல்லா உக்கும் நிலையம் ஆகிய இலகு தொடருந்து நிலையங்களும் அருகிலேயே உள்ளன.  
பந்தாய் டாலாம் நிலையம் பொதுவாக நெரிசல் நேரங்கள், பொது விடுமுறை நாட்கள் மற்றும் வார இறுதி நாட்களில் மிகப் பரபரப்பாக இருக்கும்.
---
1980-களில் பந்தாய் டாலாம் நிலையம் என்பது அதன் தற்போதைய பெயரான பந்தாய் டாலாம் என்பதைப் பெறுவதற்கு முன்பு சுருக்கமாக பந்தாய் நிலையம் என்றே அழைக்கப்பட்டது.
# பந்தாய் டாலாம் கொமுட்டர் நிலையம்

## பந்தாய் டாலாம்

பந்தாய் டாலாம் *(Pantai Dalam)* என்பது மலேசியா, கோலாலம்பூர் மாநகரத்தில், தென் மேற்கு பகுதியில் அமைந்து உள்ள ஒரு புற நகரம். பந்தாய் டாலாம் (*Pantai Dalam*) நகர்ப்புறத்தில் பெரும்பான்மையோர் மலாய்க்காரர்கள்.  
இவர்களில் இரு தரப்பினர் உள்ளனர். வசதியானவர்கள் ஒரு தரப்பினர்; மற்றும் தொழிலாளர் வர்க்கத்தினர் இன்னொரு தரப்பினர். வசதியானவர்கள் உயர் அடுக்குமாடி சொகுசு குடியிருப்புப் பகுதியில் வசிக்கின்றனர்.  
இந்தப் பகுதியில் வசிப்பவர்களில் பெரும்பாலானவர்கள், பல ஆண்டுகளுக்கு முன்னர் குடியிருந்த வீடுகளில் இருந்து மீள்குடியேற்றப்பட்டவர்கள்; குறைந்த விலை மக்கள் வீட்டுத் திட்டத்தின் கீழ் அவர்களுக்கு விற்கப்பட்ட அடுக்குமாடி குடியிருப்புகளில் வசிக்கும் தொழிலாளர்கள் ஆவார்கள்.
# சஞ்சனா கிருஷ்ணமூர்த்தி

**சஞ்சனா கிருஷ்ணமூர்த்தி** என்பவர் தமிழ் நடிகை ஆவார். இவர் வதந்தி: வெலோனியின் கட்டுக்கதை என்ற தொடரின் மூலம் அறிமுகமானார்.2024 இல் தமிழரசன் பச்சமுத்து இயக்கத்தில் வெளிவந்த லப்பர் பந்து திரைப்படம் மூலம் திரையுலகிற்கு அறிமுகமானார்.  
2024 இல் இயக்குநர் மணிரத்னம் அவர்களின் தங்க் லைப் திரைப்படத்தில் துணை இயக்குநராக இணைந்துள்ளார்.
# சஞ்சனா கிருஷ்ணமூர்த்தி

## பிறப்பு படிப்பு

இவருடைய சொந்த ஊர் ஊட்டி. படுகர் இனப் பெண். சென்னையில் வசித்து வந்தார். சென்னை எம்.ஓ.பி. வைஷ்ணவா கல்லூரியில் விஸ்காம் படித்துள்ளார்.
# சஞ்சனா கிருஷ்ணமூர்த்தி

## யூடியூப் தொலைக்காட்சி தொடர்கள்

- 90 vs 2k
- மாம் & மீ
# சஞ்சனா கிருஷ்ணமூர்த்தி

## வலைத் தொடர்கள்

வதந்தி: வெலோனியின் கட்டுக்கதை
# சஞ்சனா கிருஷ்ணமூர்த்தி

## திரைப்படங்கள்

லப்பர் பந்து
# பைவியா

**பைவியா** (*Biwia*) என்பது நான்கு சிற்றினங்களைக் கொண்ட *சைப்ரினிட்* மீன்களின் ஒரு சிறிய பேரினமாகும். இச்சிற்றினங்களில் மூன்று சப்பானில் மட்டுமே காணப்படும் அகணிய உயிரிகளாகும். இவற்றில் ஒன்று (*பை. இசுபிரிங்கேரி*) கொரியாவில் மட்டுமே காணப்படுகிறது.
# பைவியா

## சிற்றினங்கள்

- *பைவியா இசுபிரிங்கேரி* <small> (பெனாரெகு & நல்பந்த், 1973) </small>
- *பைவியா தமா* <small> (ஓசிமா, 1957) </small>
- *பைவியா யோடோயென்சிசு* <small>கவாசே & கே. கோசோய், 2010</small>
- *பைவியா சீசீரா* <small> (இசிகாவா, 1895) </small>
# மலைப்பட்டு

**மலைப்பட்டு** (*Malaipattu*) என்பது இந்தியாவில் தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.
# மலைப்பட்டு

## அமைவிடம்

கடல் மட்டத்திலிருந்து சுமார் 32.3 மீ. உயரத்தில், என்ற புவியியல் ஆள்கூறுகள் கொண்டு மலைப்பட்டு அமையப் பெற்றுள்ளது.
# மலைப்பட்டு

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், மலைப்பட்டு ஊரின் மக்கள்தொகை 1,078 ஆகும். இதில் 551 பேர் ஆண்கள் மற்றும் 527 பேர் பெண்கள் ஆவர்.
# மலைப்பட்டு

## சமயம்

### இந்துக் கோயில்

கல்யாண சீனிவாச பெருமாள் கோயில் என்ற பெருமாள் கோயில் ஒன்று இவ்வூரில் அமைந்துள்ளது. மேலும், கன்யாகுமரி ஜய அனுமன் கோயில் என்ற ஆஞ்சநேயர் கோயில் ஒன்றும் இக்கோயிலுக்கு அருகிலேயே கட்டப்பட்டுள்ளது.
# மலைப்பட்டு

## அரசியல்

மலைப்பட்டு பகுதியானது, திருப்பெரும்புதூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, திருப்பெரும்புதூர் மக்களவைத் தொகுதி சார்ந்தது.
# சிர்கினசு

**சிர்கினசு** (*Cirrhinus*) என்பது *சைப்ரினிடே* குடும்பத்தைச் சேர்ந்த மீன் பேரினமாகும். இது கெண்டை மீன்களும் சிறுமீன்களும் இதில் உள்ளன. இந்த பேரினத்தின் உறுப்பினர்கள் தெற்காசியா, இந்தோசீனா மற்றும் தெற்கு சீனாவில் உள்ள நன்னீர் நீரைத் தாயகமாகக் கொண்டவர்கள்.
# சிர்கினசு

## சிற்றினங்கள்

இந்த பேரினத்தில் 9 சிற்றினங்கள் உள்ளன.  
- *சிர்கினசு சிர்கோசசு* <small> (ப்ளோச், 1795) </small>
- *சிர்கினசு இனோர்னடசு* இ<small>ராபர்ட்சு, 1997</small>
- *சிர்கினசு ஜுல்லீனி* <small>சாவேஜ், 1878</small>
- *சிர்கினசு மேக்ரோப்சு* <small>இசுடெய்ன்டாச்னர், 1870</small> (ஹோரா ஒயிட் கார்ப்)
- *சிர்கினசு மைக்ரோலெபிசு* <small>சாவேஜ், 1878</small> (சிறிய அளவிலான மண் கார்ப்)
- *சிர்கினசு மோலிடோரெல்லா* <small> (வாலென்சியென்சு, 1844) </small>
- *சிர்கினசு மெரிகலா* <small> (ஹாமில்டன், 1822) </small>
- *சிர்கினசு ரெபா* <small> (ஹாமில்டன், 1822) </small>
- *சிர்கினசு ரூபிரோசுட்ரிசு* இ<small>ராபர்ட்சு, 1997</small>
# கம்போங் கெரிஞ்சி

**கம்போங் கெரிஞ்சி** அல்லது **தெற்கு பங்சார்** (மலாய்; *Kampung Kerinchi* அல்லது *Bangsar Selatan*; ஆங்கிலம்: *Kampung Kerinchi* அல்லது *Bangsar South* என்பது மலேசியா, கோலாலம்பூர் மாநகரத்தில், தென் மேற்கு பகுதியில் அமைந்து உள்ள ஒரு புற நகரம்.  
இந்தப் புறநகரம், லெம்பா பந்தாய் மக்களவைத் தொகுதியின் ஒரு பகுதி ஆகும். பங்சார் பெருநகரப் பகுதிக்கு தெற்கே அமைந்துள்ளது. மலேசியத் தலைநகர் கோலாலம்பூரில் மிக முக்கியமான புறநகரப் பகுதியாகவும் விளங்குகிறது.  
லெம்பா பந்தாய் மக்களவைத் தொகுதிக்கு அருகில் உள்ள மக்களவைத் தொகுதிகள் செபுத்தே மக்களவைத் தொகுதி, சிகாம்புட் மக்களவைத் தொகுதி, மற்றும் புக்கிட் பிந்தாங் மக்களவைத் தொகுதி ஆகிய தொகுதிகள் ஆகும்.
# கம்போங் கெரிஞ்சி

## பொது

இந்தப் புறநகர்ப் பகுதி, மெனாரா டெலிகாம் *(Menara Telekom)* மற்றும் மிட் வேலி மெகாமாலுக்கு *(Mid Valley Megamall)* அருகில் அமைந்துள்ளது; அருகிலுள்ள மற்ற குறிப்பிடத்தக்க அடையாளங்கள் அங்காசாபுரி கட்டிடம் மற்றும் மலாயா பல்கலைக்கழகம் ஆகும்.  
விஸ்தா அங்கசா *(Vista Angkasa)* அடுக்குமாடி குடியிருப்புகள், கம்போங் கெரிஞ்சி அடுக்குமாடி குடியிருப்புகள் மற்றும் ஸ்ரீ அங்காசா *(Sri Angkasa)* அடுக்குமாடி குடியிருப்புகள் போன்ற மலிவு விலை அடுக்குமாடி குடியிருப்புகள் போன்றவை அருகாமையில் இருக்கும் குடியிருப்புத் திட்டங்களாகும்.
# கம்போங் கெரிஞ்சி

## பொது

### மேம்பாட்டுத் திட்டங்கள்

கம்போங் கெரிஞ்சி வீடுமனைத் திட்டத்தில் பல நவீன அலுவலகக் கோபுரங்கள்; நடுத்தர முதல் உயர்நிலை குடியிருப்புகள்; மற்றும் வணிக இடங்களும் உள்ளன.  
2007-ஆம் ஆண்டில் கட்டுமானத்திற்கு முன், யுஓஏ குழு *(UOA Group)* மேம்பாட்டாளர் குழுமத்தினர்; கம்போங் கெரிஞ்சியை மேம்படுத்தல் மற்றும் நிலத்தை இயற்கைச் சூழலுக்கு ஏற்ப செம்மைச் செய்யும் பணிகளை மேற்கொண்டது. அவற்றுள் முக்கிய அணுகல் சாலைகளை அகலப்படுத்துதல்; மற்றும் புதிய பாதசாரி நடைபாதைகள் அகலப்படுத்துதல்; போன்ற முயற்சிகளில் ஈடுபட்டனர்.
# கம்போங் கெரிஞ்சி

## பொது

### புதிய பந்தாய் விரைவுச்சாலை

பந்தாய் டாலாம் கிள்ளான் பள்ளத்தாக்கின் மற்ற பகுதிகளுடன் புதிய பந்தாய் விரைவுச்சாலை *(New Pantai Expressway)* மற்றும் கோலாலம்பூர் - கிள்ளான் நெடுஞ்சாலை *(Kuala Lumpur–Klang Highway)* போன்ற சாலைகளின் வழியாக நன்கு இணைக்கப்பட்டு உள்ளது.
# கம்போங் கெரிஞ்சி

## போக்குவரத்து

கம்போங் கெரிஞ்சி குடியிருப்புப் பகுதிகள்; கிளானா ஜெயா வழித்தடத்தின் கெரிஞ்சி எல்ஆர்டி நிலையம் *(Kerinchi LRT Station)*; யுனிவர்சிட்டி எல்ஆர்டி நிலையம் *(Universiti LRT Station)*; ஆகியவற்றுடன் பாதசாரி பாலம் வழியாக இணைக்கப்பட்டுள்ளது.
# சிரிடோப்சிசு

**சிரிடோப்சிசு** (*Chiridopsis*) என்பது *கிரைசோமெலிடே* குடும்பத்தைச் சேர்ந்த இலை வண்டுகளின் பேரினமாகும்.
# சிரிடோப்சிசு

## தேர்ந்தெடுக்கப்பட்ட சிற்றினங்கள்

- *சிரிடோப்சிசு அட்ரிகோலிசு* <small>போர்வீக், 2005</small>
- *சிரிடோப்சிசு அவூபே* <small> (போகோமன், 1855) </small>
- *சிரிடோப்சிசு பைபங்க்டாட்டா* <small>(லின்னேயசு 1767)</small>
- *சிரிடோப்சிசு பெளதெரெலி* <small>ஸ்பெய்த், 1917</small>
- *சிரிடோப்சிசு டிபெக்டா* <small>மெட்வெடேவ் & எரோஷ்கினா, 1988</small>
- சிரிடோப்சிசு காதி <small>போரோவிக் & ஸ்விடோஜன்ஸ்கா, 2000</small>
- *சிரிடோப்சிசு லெவிசு* <small>போர்வீக், 2005</small>
- *சிரிடோப்சிசு மக்குலாட்டா* <small>போர்வீக், 2005</small>
- *சிரிடோப்சிசு மார்ஜின்பங்டாட்டா* <small>போர்வீக், 2005</small>
- *சிரிடோப்சிசு நிக்ரோபங்டாட்டா* <small>போரோவிக் & கேட், 1999</small>
- *சிரிடோப்சிசு நிக்ரோரேட்டிகுலாட்டா* <small>போர்வீக், 2005</small>
- *சிரிடோப்சிசு நிக்ரோசிப்தா* <small> (பெயர்மைர், 1891) </small>
- *சிரிடோப்சிசு பங்டேட்டா* <small> (வெபர், 1801) </small>
- *சிரிடோப்சிசு ரூப்ரோமாகுலாட்டா* <small>போரோவிக், ரானடே, ரானே & கேட், 2001</small>
- *சிரிடோப்சிசு இசுபாடிக்சு* இசு<small>பெய்த், 1917</small>
# அகசுதா

**அகசுதா** (*Agasta*) என்பது தெற்கு சீனா மற்றும் இந்தோ மலாய் பிராந்தியத்தில் பரவியுள்ள *கிரைசோமெலினே* என்ற துணைக்குடும்பத்தில் உள்ள இலை வண்டுகளின் ஒரு பேரினமாகும்.
# அகசுதா

## சிற்றினங்கள்

இரண்டு சிற்றினங்கள் இந்தப் பேரினத்தில் சேர்க்கப்பட்டுள்ளன.  
- அகசுதா அனாமிகா கிமோட்டோ & கிரெசிட், 1981-வியட்நாம்
- *அகசுதா பார்மோசா* கோப், 1840-சீனா, லாவோஸ், தாய்லாந்து, மியான்மர், இந்தியா, இந்தோனேசியா
# பேபெல்லா

**பேபெல்லா** (*fabella*) என்பது சில பாலூட்டிகளிடம் காணப்படும் ஒரு சிறிய எள் எலும்பு ஆகும். இது தொடை எலும்பின் பக்கவாட்டு தடித்த எலும்பு முனையின் பின்னால் உள்ள தசைநாணில் புதைக்கபட்ட நிலையில் காணப்படுகிறது. இது ஒரு துணை எலும்பு ஆகும். இது 39% மனிதர்களின் உடலில் மட்டுமே காணப்படுகிறது. அரிதாக, இந்த எலும்பு இரண்டு அல்லது மூன்று என்ற எண்ணிக்கையில் இருப்பதுண்டு. பேபேல்லா என்ற சொல்லானது *faba* 'bean' என்ற இலத்தீன் சொல்லில் இருந்து வந்தது.  
ஹோமினிடேயின் பரிணாம வளர்ச்சியில் பேபெல்லா மறைந்துவிட்டதாகத் தோன்றினாலும், சிம்பன்சிகளிடம் இருந்து பிரிந்த பிறகு அது மனித உடலில் மீண்டும் தோன்றியது. இது 5-7 மில்லியன் ஆண்டுகளுக்கு முன்பு அல்லது மனித பரிணாம வளர்ச்சியில் அண்மையில் தோன்றியதா என்பது தெரியவில்லை. இந்த எலும்பின் பரிணாம வளர்ச்சியானது மனிதர்களின் மூதாதை இனமான ஆஸ்ட்ராலோபிதேகஸ் நான்கு கால்களில் நடப்பதிலிருந்து இரண்டு கால்களில் நடக்க உதவியதாக இருக்கலாம் என்று ஆய்வாளர்கள் கருதுகின்றனர்.  
"பேபெல்லா குருத்தெலும்பு மென்மையாகுதல் அல்லது அதன் மேற்பரப்பில் ஏற்படும் மாற்றங்களினால் முதுமை மூட்டழற்சி எனப்படும் கீல்வாதம் ஏற்பட்டு முழங்கால் வலிக்கு காரணமாகலாம்."
# நேகா சக்சேனா (திரைப்பட நடிகை)

**நேகா சக்சேனா** (Neha Saxena) மலையாளம், துளு, தமிழ், தெலுங்கு, கன்னடம் மற்றும் இந்தி படங்களில் தோன்றிய ஒரு இந்திய நடிகை ஆவார். மம்முட்டியுடன் *கசப* (2016) மற்றும் மோகன்லாலுடன் *முந்திரிவள்ளிகள் தளிர்க்கும்போல்* மற்றும் *ஆறாட்டு* போன்ற மலையாளத் திரைப்படங்களில் நடித்துள்ளார்.
# நேகா சக்சேனா (திரைப்பட நடிகை)

## தொடக்க வாழ்க்கை

நேகா அக்டோபர் 25, 1989 இல் இந்தியாவின் உத்தரகண்ட் மாநிலத்தின் தலைநகரமான தேராதூனில் பிறந்தார். நேகா பிறப்பதற்கு முன்பே ஒரு விபத்தில் தந்தையை இழந்தார். அவரது தாயாருடன் வளர்த்துள்ளார்.
# புலகர்

சுவாயம்பு மனு காலத்தில் உதித்த பிரம்மாவின் மானச புத்திரர்களலான. சப்தரிஷிகளில் ஒருவர் **புலகர்** ஆவார். மற்ற ஆறு பேர் அத்திரி, ஆங்கிரசர், புலகர், கிரது, புலஸ்தியர், மரீசி மற்றும் வசிட்டர் ஆவார். மேலும் புலகர் பிரஜாபதிகளில் ஒருவராக கருதப்படுகிறார்.மகாபாரத இதிகாசத்தில், கிம்புருசர்கள் புலகரின் மகன்களாக கூறப்பட்டுள்ளது.
# புலகர்

## தொன்மவியல்

முதல் மனுவந்தர காலத்தில், புலக ரிஷி, தக்கனின் மகளில் ஒருவரான சாமாவை மணந்தார். இத்தம்பதியருக்கு கர்த்தமர் , கனகபீடர் மற்றும் ஊர்வரிவத் எனும் மகன்களும்; பேவரி எனும் மகளும் பிறந்தனர். பாகவத புராணத்தின்ப்படி புலக ரிஷி காதி எனும் பெண்ணை மணந்து கர்மசிரேஸ்தன், வரேயாம்சு மற்றும் சகிஷ்னு எனும் மக்களை பெற்றெடுத்தனர். பிரம்மா]]வின்
# மானசபுத்திரர்கள்

**மானசபுத்திரர்கள்** (*Manasaputras*),மனிதப் படைப்பிற்கு காரணமாக பிரம்மாவின் மனதிலிருந்து தோன்றிய ரிஷிகள் ஆவார்.புலகர் போன்ற சில மானசபுத்திரர்கள் பூமியில் மக்களினம் மற்றும் விலங்கு, பறவை போன்ற இனங்களைப் பெருக்க பிரஜாபதிகளாகவும் செயல்பட்டனர்.பிரம்மாவின் மானசபுத்திரர்களால் உருவான உலகின் முதல் ஆண் சுவாயம்பு மனு மற்றும் முதல் பெண் சதரூபை ஆவார். இத்தம்பதியர்கள் பூமியில் மக்கள் தொகையை பெருக்கினர்.
# மானசபுத்திரர்கள்

## மானசபுத்திரர்களி பட்டியல்

விஷ்ணு புராணம் பிருகு. புலஸ்தியர், புலகர், கிரது, ஆங்கிரசர், மரீசி, தக்கன், அத்திரி மற்றும் வசிட்டர் என 9 மானசபுத்திரர்களை பிரம்மா படைத்தார் எனக்கூறுகிறது. இந்த ரிஷிகளை பிரம்ம ரிஷிகள் எனக்குறித்தனர்.  
பாகவத புராணத்தில் கூறியுள்ள மானசபுத்திர்கள் வருமாறு: சனகாதி முனிவர்கள், ஆங்கிரசர், அத்திரி, புலஸ்தியர், மரீசி, புலகர், சாம்பவான், பிருகு, வசிட்டர், தக்கன், நாரதர், சித்திரகுப்தர், இமாவான்,மற்றும் சதரூபை ஆவர்.
# மானசபுத்திரர்கள்

## இதனையும் காண்க

- பிரஜாபதிகள்
- சுவாயம்பு மனு
- பிரஜாபதி
# டையாம்போடாக்சின்

**டையாம்போடாக்சின்** (*Diamphotoxin*) என்பது *டையாம்பிடியா* என்ற வண்டு பேரினத்தின் இளம் உயிரிகளும் கூட்டுப்புழுக்களும் உற்பத்தி செய்யும் ஒரு நச்சு ஆகும். டையாம்போடாக்சின் சிவப்பணுச்சிதைவினை ஏற்படுத்தக்கூடியதும், இதயத்தினைப் பாதிப்பதாகவும் உள்ளது. இது நிலைமாறும் தன்மையுடைய ஒற்றை சங்கிலி பலபுரதக்கூறு ஆகும். இதனுடன் பிணைக்கப்பட்ட புரதம் இதன் நச்சினைச் செயலிழக்காமல் பாதுகாக்கிறது.  
டையாம்போடாக்சின் சிவப்பு இரத்த அணுக்களின் உயிரணுச் சவ்வுகளின் ஊடுருவலை அதிகரிக்கிறது. இது உயிரணுக்களுக்கு இடையேயான அயனிகளின் இயல்பான ஓட்டத்தைப் பாதிக்காது என்றாலும், இது அனைத்துச் சிறிய அயனிகளையும் உயிரணு சவ்வுகள் வழியாக எளிதில் செல்ல அனுமதிக்கிறது. இது உயிரணுக்களின் அயனி அளவை மோசமாகப் பாதிக்கிறது. டையாம்போடாக்சின் எந்த நரம்பியல் நச்சு விளைவையும் கொண்டிருக்கவில்லை என்றாலும், இதன் சிவப்பணுச் சிதைவினை ஆபத்தானது. மேலும் குருதிவளிக்காவியின் அளவை 75% வரை குறைக்கலாம்.  
தென்னாப்பிரிக்காவின் சான் மக்கள் வேட்டையாடும் போது அம்பின் முனையில் டையாம்போடாக்சினைப் தடவிப் பயன்படுத்துகின்றனர். இந்த நச்சுத்தன்மை படிப்படியாக விலங்குகளின் தசைச் செயல்களை முடக்குகிறது. இம்முறையில் வேட்டையாடப்படும் பெரிய பாலூட்டிகள் விசத்தின் பாதிப்பால் மெதுவாக இறக்கின்றன.  
*லெப்டினோடார்சா* பேரினத்தின் பல இலை வண்டுச் சிற்றினங்கள் லெப்டினோட்டார்சினை என்ற ஒத்த நச்சுத்தன்மையை உற்பத்தி செய்கின்றன.
# கிராது

**கிராது** (*Kratu*), பிரம்மாவின் மனதிலிருந்து தோன்றிய மானசபுத்திரர்களில் ஒருவர்.மேலும் சப்தரிஷிகளிலும் ஒருவராக கருதப்படுகிறார். இவரது 60,000 குழந்தைகளை வாலகில்யர்கள் என்பர்.
# கிராது

## தொன்ம வரலாறு

சுவாயம்பு மனுவின் மன்வந்தர காலத்தின் போது, பிரம்மாவின் மானசபுத்திரர்களில் ஒருவர். மேலும் பிரஜாபதியான கிராது ரிஷி, பிரஜாபதியான கதர்மா எனும் ரிஷியின் மகளான *கிரியாவை* மணந்தவர். இவருக்குப் பிறந்த 60,000 குழந்தைகளை வாலகில்யர்கள் என அழைப்பர். வாலகில்யர்களின் பெயர் ரிக் வேதத்தின் 8வது மண்டலத்தில் குறிப்பிட்டுள்ளது. கிராது ரிஷியின் உடன்பிறந்த சகோதரிகள் புண்ணியம் மற்றும் சத்தியவதி ஆவார். மேலும் கிராது ரிஷி *சந்ததி* எனும் பெண்ணை மணந்ததாக புராணங்கள் கூறுகிறது.
விவாதித்து கொண்டிருக்கும் சிவனை இகழும் தட்சன்]]
தன் மருமகனான சிவனை விட்டு விட்டு, தக்கன் யாகம் செய்த போது, அந்த வேள்வித் தீயில் பார்வதி தீக்குளித்து மடிந்தாள். இதனால் கோபம் கொண்ட சிவபெருமான் தனது பூத கணங்களை அனுப்பி, தட்சனின் வேள்வியை அழித்து, அதில் கலந்து கொண்ட தேவர்கள் மற்றும் ரிஷிகளையும் அழிக்க ஆணையிட்டார். தட்சனின் வேள்வியில் கலந்து கொண்ட கிராது ரிஷியும் மடிந்தார் வைவஸ்வதமனுவின் காலத்தில் கிராது ரிஷி திருமணம் செய்து கொள்ளாமல், அகஸ்திய முனிவரின் மகனான இத்மாவாகானை தத்தெடுத்து வளர்த்தார்.
# கிராது

## இதனையும் காண்க

- சப்தரிஷி
- பிரஜாபதி
- சனகாதி முனிவர்கள்
# பானு பிரகாஷ் மிர்தா

**பானு பிரகாஷ் மிர்தா** (*Bhanu Prakash Mirdha***,** பிறப்பு 27 மார்ச் 1953) என்பவர் இந்தியாவின் ராஜஸ்தான் மாநிலத்தின் நாகௌரைச் சேர்ந்த அரசியல்வாதி. இவர் 11வது மக்களவையின் முன்னாள் உறுப்பினர் ஆவார். 1997 இல் நடந்த 11வது மக்களவைக்கான இடைத்தேர்தலில் நாகௌர் தொகுதியில் போட்டியிட்டு தன்னை எதிர்த்துப் போட்டியிட்ட தனது மாமா ராம் நிவாஸ் மிர்தா என்பவரை தோற்கடித்தார்.
# பானு பிரகாஷ் மிர்தா

## ஆரம்பகால வாழ்க்கை மற்றும் கல்வி

இவர் 27 மார்ச் 1953 அன்று இராத்தானின் நாகௌர் என்ற இடத்தில் பிறந்தார். இவரது தந்தையின் பெயர் நாதுராம் மிர்தா. இவர் டெல்லி பல்கலைக்கழகத்தில் இளங்கலை படிப்பை பயின்றார்.விவசாயத் தொழிலை தொழில்முறையாக செய்த இவருக்கு இந்திரா மிர்தா என்ற மனைவியும் இரண்டு மகன்களும் உள்ளனர்.
# உத்தமர் கோவில்

**உத்தமர் கோயில்** திருச்சிராப்பள்ளி கோட்டை இரயில் நிலையத்திலிருந்து சுமார் 8 கிலோமீட்டர்கள் தொலைவிலும், ஸ்ரீரங்கத்திலிருந்து சுமார் 4 கிலோமீட்டர்கள் தொலைவிலும் உள்ள, மும்மூர்த்திகளும் குடி கொண்ட, 108 வைணவத் திருத்தலங்களுள் சோழ நாட்டு மூன்றாவது திருத்தலம்.
# உத்தமர் கோவில்

## பெயர்ச்சிறப்பு

மும்மூர்த்திகளையும் தன்னிடத்தே கொண்டுள்ள இத்திருத்தலம் பல சிறப்புப் பெயர்களையும் கொண்டுள்ளது.  
- கடம்ப மரங்கள் அதிகமிருந்தமையால், கடம்பனூர் என வழங்கப்பெற்று பிறகு அது கரம்பனூர் எனவும், திருக்கரம்பனூர் எனவும் ஆனது என்பர்.
- இதுவே வடமொழியில் நீப ஷேத்திரம் என்றானது.
- புருஷோத்தமர் எழுந்தருளியுள்ள திருத்தலமானதால், உத்தமர் கோயில் எனப் புகழ் பெற்றது.
- சிவன் பிரம்மனின் கபாலத்தை ஏந்தி பிட்சை கேட்ட திருக்கோலத்தில் எழுந்தருளியமையால், பிட்சாடனர் கோயில் எனலாயிற்று.
- மும்மூர்த்திகளும் காட்சியளிக்கும் காரணத்தால் மும்மூர்த்தி ஷேத்திரம் எனவும் இது வழங்கப்படுகிறது.
# உத்தமர் கோவில்

## வரலாற்றுச் சிறப்புகள்

- பல மன்னர்களும் இத்தலத்திற்குக் கொடையளித்ததாக இங்கு காணப்படும் குறிப்புகள் வெளியிடுகின்றன. இவர்களுள் சோழ மன்னன் கேசரி வர்மனும், பாண்டிய மன்னன் சுந்தரபாண்டியனும் அடங்குவர்.
- முற்காலத்தில் இத்திருத்தலம் கதவுகளே அற்று இருந்ததாகவும், அதனால் எந்நேரமும் இறைவனைத் தொழுதிட இயன்றிருந்தது எனவும் பெரியவாசன் பிள்ளையின் குறிப்பொன்று கூறுகிறது.
# உத்தமர் கோவில்

## சந்நதிகள்

பெருமாள் சந்நதி; தாயார் சந்நதி; சிவன் சந்நதி; பார்வதி சந்நதி; பிரம்மன் சந்நதி; சரசுவதி சந்நதி என மொத்தம் இங்கு ஆறு சன்னதிகள் இக்கோயிலில் உண்டு ஆகும்.
# உத்தமர் கோவில்

## தல வரலாறு

இத்தலத்திற்குப் பல வரலாறுகள் உள்ளன. பிரம்ம புராணத்திலேயே இக்கோயில் பற்றிய குறிப்பு காணப்படுகிறது.  
தம்மிடம் மிக்க பக்தி செலுத்தி வரும் பிரம்மாவைச் சோதிக்க விஷ்ணு கடம்ப மரமாக உருவெடுத்து இங்கு வந்ததாகவும், அவ்வுருவிலும் பிரம்மன் அவரை அறிந்து கொண்டு தொடர்ந்து வழிபட்டமையால், மனம் மகிழ்ந்த விஷ்ணு அவருக்கு இங்கு தனி வழிபாட்டு சந்நிதி கொள்ளுமாறு செய்ததாகவும் கூறுவர். இந்தியாவில் மிகச் சில இடங்களிலேயே பிரம்மா மற்றும் சரசுவதி ஆகியோருக்கு தனிக் கோயில்களோ, சந்நதிகளோ உள்ளன என்பது குறிப்பிடத்தக்கது.  
இக்கோயிலில், சிவன் பிச்சாடனாராக உருக்கொண்டமைக்கும் ஒரு வரலாறு உள்ளது. தன்னைப் போல் பிரம்மனிற்கும் ஐந்து தலைகள் உள்ளதைச் சகிக்காத சிவன் பிரம்மனுடைய ஒரு தலையை வெட்டி எறிந்ததாகவும், அதனால் அவருக்கு பிரம்மஹத்தி தோசம் வந்ததால், சிவனின் கையிலிருந்த பிரம்மனின் கபாலம் அவரது கையோடு ஒட்டிக் கொண்டதாகவும், சிவன் கையில் ஒட்டிக் கொண்ட பிரம்மனின் கபாலத்தில் இலக்குமியைக் கொண்டு பிச்சையிடச் செய்ததால் அச்சாபம் நீங்கியது.
# உத்தமர் கோவில்

## தலச் சிறப்புகள்

- சிவன், பார்வதி, பிரம்மன், சரசுவதி என அனைவருக்கும் இங்கே தனிச் சன்னதிகள் உள்ளன.
- பிச்சாடன மூர்த்தியாக சிவன் காட்சியளிப்பதால் பிச்சாடனர் கோயில் என்ற பெயரும் வழங்கப்படுகிறது.
- திருமங்கையாழ்வார், கதம்ப மகரிஷி, உபரிசிரவசு, சனகர், சனந்தனர், சனத்குமாரர், முதலியவர்களுக்கு அரும் காட்சி தந்தருளிய பெருமாள் இவர்.
- அப்பர், சுந்தரர், திருஞான சம்பந்தர் ஆகிய நாயன்மார்கள் இத்தலம் பற்றிப் பதிகம் பாடியுள்ளனர்.
- மதுரை மெய்ப்பாத புராணிகர் இயற்றிய தலவரலாறினையும் இது கொண்டுள்ளதாகக் கூறுவர்.
- 108 திவ்ய தேசங்களில் இதுவும் ஒன்றாகும்.
- திருமங்கையாழ்வார் மங்களாசாசனம் செய்வித்த திருக்கோயில்.
# உத்தமர் கோவில்

## திருத்தலப் பாடல்கள்

### வைணவம் - மங்களாசாசனம்

**திருமங்கையாழ்வார்** தமது பெரிய திருமொழியில் ஒரே ஒரு பாசுரத்தால் கரம்பனூர்ப் பெருமாளுக்கு மங்களாசாஸனம் செய்வித்தார். திருமங்கையாழ்வாரின் பாசுரம் ஒன்று கீழே.  
<poem>
பேரானை குறுங்குடியெம்
பெருமானை திருத்தண்கால் ஊரானை **கரம்பனூர்** **உத்தமனை** முத்திலங்கு காரார்திண் கடலேழு மலையேழிவ்வுலகேழுண்டும் ஆராதென்றிருந்தானை கண்டது தென்னரங்கத்தே
</poem>
# உத்தமர் கோவில்

## திருத்தலப் பாடல்கள்

### சைவம் - திருமுறை

இத்தலத்தில் எழுந்தருளியுள்ள நீலகண்டப் பெருமானைப் பற்றிய பதிகங்களை **அப்பர், சுந்தரர், திருஞான சம்பந்தர்** ஆகிய நாயன்மார்கள் இயற்றியுள்ளனர். அவற்றின் குறிப்பு பின்வருமாறு:  
- திருஞானசம்பந்தர் - ஆரிடம்பாடி - 3 - 14
- திருநாவுகக்கரசர் - உடையர் - 5 - 41
- சுந்தரர் - காருலாவிய - 7 - 36  
**சிவப்பிரகாச சுவாமிகள்** அருளிய பிஷாடனர் நவமணிமாலையின் ஒரு பகுதியினைக் கீழே காணலாம்:  
<blockquote>
*இப்பாத் திரந்தலை கீழாப் பிடித்தனை யென்னைமுனந்*
*தப்பாப் பலிகொண் டறிந்திலை யோவெனத் தாழ்குழலாள்*
*செப்பார் பணைமுலை யாய்நிலத் தேபலி சிந்தியிட்டா*
*யெப்பாத் திரத்திலு மிட்டறி யாய்கொன்முன் னென்றனரே*  
*வேட்டன மாதுகை தாழ்த்திட மாமுது வெற்பர்பலி*
*யோட்டினை நீதொட லாமோ வெனவுமை யுந்தொடலாம்*
*வீட்டினில் யானென வேயவர் தாமிது வேண்டுவைகொல்*
*யாட்டினின் பாலென மூலமு மாமென்ப தென்றனரே*
</blockquote>
# அணைக்கட்டு ஊராட்சி

அணைக்கட்டு செய்யூர் சட்டமன்றத் தொகுதி, மக்களவைத் தொகுதி காஞ்சிபுரம் செங்கல்பட்டு ஒருங்கிணைந்த தொகுதி, அணைக்கட்டு தபால் நிலையம் உள்ளது இலத்தூர் ஒன்றியம், செங்கல்பட்டு மாவட்டம், அணைக்கட்டு காவல் நிலையம் பவுஞ்சூரில் செயல்பட்டுவருகிறது.சுமார் 1500 குடும்பங்கள் வசித்து வருகின்றது, அணைக்கட்டில் வங்கியும் உள்ளது,( பாரத ஸ்டேட் வங்கி, அணைக்கட்டில் பேருந்து நிலையம் சென்னை வரை செல்லும் வசதியும் உள்ளது, அணைக்கட்டில் துணை சுகாதார நிலையம் ஒன்று உள்ளது, அரசு மேல்நிலை பள்ளிஉள்ளது
# பெட்டாலிங் கொமுட்டர் நிலையம்

**பெட்டாலிங் கொமுட்டர் நிலையம்** (ஆங்கிலம்: *Petaling Komuter Station*; மலாய்: *Stesen Komuter Petaling*); சீனம்: 八打灵) என்பது மலேசியா, கோலாலம்பூர், மாநகரில் லெம்பா பந்தாய், கம்போங் பாசிர் புறநகர்ப் பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.  
தஞ்சோங் மாலிம்–கிள்ளான் துறைமுக வழித்தடம் மூலமாகச் சேவை செய்யப்படும் பெட்டாலிங் கொமுட்டர் நிலையம், பழைய கிள்ளான் சாலை; தாமான் ஓயூஜி *(Taman OUG)* மற்றும் தாமான் கெம்பிரா *(Taman Gembira)* குடியிருப்புப் பகுதிகளில் வசிக்கும் பயணிகளுக்குச் சேவை செய்கிறது.